αρχοντος κλευδαμου του πολυκλειτου μηνος ηραιου επι τοισδε απεδοτο φιλων τελεσαρχου δελφος τωι απολλωνι τωι πυθιωι σωμα γυναικειον αι ονομα ανα το γενος ιλλυραν τιμας αργυριου μναν πεντε καθως επιστευσε ανα τωι θεωι ταν ωναν εφ ωιτε ελευθερα ειμεν και ανεφαπτος απο παντων τομ παντα βιον. βεβαιωτηρες κατα τον νομον ετυμωνδας ευκλεος αγαθων αθαμβου δελφοι. παραμεινατω δε ανα παρα φιλωνα αχρι κα ζωηι φιλων ποεουσα το ποτιτασσομενον παν το δυνατον ανεγκλητως ει δε τι κα μη ποιηι ανα των ποτι[τ]ασσομενων υπο φιλωνος καθως γεγραπται δυνατα ουσα εξεστω φιλωνι κολαζειν καθως κα αυτος θεληι και αλλωι υπερ φιλωνα αζαμιοις οντοις και ανυποδικοις πασας δικας και ζαμιας. ει δε τι κα παθηι φιλων ελευθερα εστω ανα κυριευουσα αυτοσαυτας και ποεουσα ο κα θεληι καθως επιστευσε τωι θεωι ταν ωναν. ει δε τις κα απτηται ανας τελευτασαντος φιλωνος βεβαιον παρεχοντω οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι οντες και ανυποδικοι πασας δικας και ζαμιας. μαρτυρες ο ιερευς αθαμβος ιδιωται χαριξενος αμυνεα αβρομαχος πραξων μαντια διων κλεωνος κρατων νικοδαμου αγιων αγιωνος δαμοχαρης καλλειδα.
Phokis — Delphi — 188 BC
 188 BC